b'\n_START_ARTICLE_\nValmisateria\n_START_PARAGRAPH_\nValmisateria on esikypsennetty ateria, joka voidaan suoraan asettaa mikroaaltouuniin tai uuniin l\xc3\xa4mmitett\xc3\xa4v\xc3\xa4ksi, mink\xc3\xa4 j\xc3\xa4lkeen se on valmis sy\xc3\xb6t\xc3\xa4v\xc3\xa4ksi. Ennen mikroaterioiden suosion kasvua valmisaterioita myytiin alumiinipakkauksissa, ja ne l\xc3\xa4mmitettiin tavallisessa uunissa._NEWLINE_Valmisaterioita myyd\xc3\xa4\xc3\xa4n v\xc3\xa4hitt\xc3\xa4istavarakaupassa hyllyll\xc3\xa4 ja pakastealtaassa. Pakastetut ateriat kest\xc3\xa4v\xc3\xa4t kauemmin s\xc3\xa4il\xc3\xb6mist\xc3\xa4 kuin j\xc3\xa4\xc3\xa4kaapissa s\xc3\xa4ilytett\xc3\xa4viksi tarkoitetut, joiden parasta ennen -p\xc3\xa4iv\xc3\xa4ys umpeutuu noin kahdessa viikossa pakkaamisp\xc3\xa4iv\xc3\xa4st\xc3\xa4. Valmisateriat on s\xc3\xa4il\xc3\xb6tty pakkaukseen, joka on helppo avata. Yleens\xc3\xa4 esivalmisteluksi riitt\xc3\xa4\xc3\xa4 pakkauksen p\xc3\xa4\xc3\xa4ll\xc3\xa4 olevan muovin poistaminen._NEWLINE_Mikroateriat ovat suosiossa erityisesti kehittyneiss\xc3\xa4 maissa: esimerkiksi Britanniassa niihin k\xc3\xa4ytet\xc3\xa4\xc3\xa4n p\xc3\xa4ivitt\xc3\xa4in 5 miljoonaa puntaa.'